“ตระกูล ป.” บวกยกแผง! หลังราคาน้ำมันดิบพุ่ง ลุ้นสต๊อกฯสหรัฐลดกว่า 4 ล้านบาร์เรล
"ตระกูล ป." บวกยกแผง! หลังราคาน้ำมันดิบพุ่ง ลุ้นสต๊อกฯสหรัฐลดกว่า 4 ล้านบาร์เรล
"ตระกูล ป." บวกยกแผง! หลังราคาน้ำมันดิบพุ่ง ลุ้นสต๊อกฯสหรัฐลดกว่า 4 ล้านบาร์เรล
5 ส.ค. 2563

ผู้สื่อข่าวรายงานว่า ราคาหุ้น บริษัท ปตท. จำกัด (มหาชน) หรือ PTT ล่าสุด ณ เวลา  10.38 น. อยู่ที่ระดับ 38.50 บาท ปรับตัวขึ้น 0.50 บาท หรือ 1.32% ด้วยมูลค่าการซื้อขาย 680.36 ล้านบาท
ราคาหุ้น บริษัท ปตท. สำรวจและผลิตปิโตรเลียม จำกัด (มหาชน) หรือ PTTEP อยู่ที่ระดับ 92.50 บาท ปรับตัวขึ้น 3 บาท หรือ 3.35% ด้วยมูลค่าการซื้อขาย 526.47 ล้านบาท
ราคาหุ้น บริษัท พีทีที โกลบอล เคมิคอล จำกัด (มหาชน) หรือ PTTGC  อยู่ที่ระดับ 49 บาท ปรับตัวขึ้น 1.75 บาท หรือ 3.70% ด้วยมูลค่าการซื้อขาย 606.13 ล้านบาท
นอกจากนี้ ราคาหุ้น บริษัท ไทยออยล์ จำกัด (มหาชน) หรือ TOP อยู่ที่ระดับ 43 บาท ปรับตัวขึ้น 1.50 บาท หรือ 3.61% ด้วยมูลค่าการซื้อขาย 297.86 ล้านบาท
โดย สัญญาน้ำมันดิบเวสต์เท็กซัส (WTI) ตลาดนิวยอร์กปิดบวกเมื่อคืนนี้ (4 ส.ค.) โดยได้ปัจจัยหนุนจากความคืบหน้าในการออกมาตรการกระตุ้นเศรษฐกิจรอบใหม่ของสหรัฐ ขณะที่นักลงทุนจับตารายงานสต็อกน้ำมันดิบของสหรัฐในคืนนี้ ด้านนักวิเคราะห์คาดการณ์ว่า สต็อกน้ำมันดิบจะลดลงมากกว่า 4 ล้านบาร์เรล
สัญญาน้ำมันดิบ WTI ส่งมอบเดือนก.ย. เพิ่มขึ้น 69 เซนต์ หรือ 1.7% ปิดที่ 41.70 ดอลลาร์/บาร์เรล
สัญญาน้ำมันดิบเบรนท์ส่งมอบเดือนต.ค. เพิ่มขึ้น 28 เซนต์ หรือ 0.6% ปิดที่ 44.43 ดอลลาร์/บาร์เรล
 